
ДОКУМЕНТАЦИЈА ПОТРЕБНА ЗА ПУШТАЊЕ СРЕДСТАВА У ТЕЧАЈ

1. за куповину машина, опреме и компјутерске опреме:

· понуде/профактуре, на којима мора бити назначен тачан назив опреме, намена, марка, тип, година производње, начин плаћања (проценат авансног плаћања 100%, 50%, 30% итд), јер од тога зависи да ли ће се кредитна средства реализовати у целости (аванс 100%) или ће се реализација вршити у траншама према уговореним условима, где ће Корисник за свако наредно повлачење кредитних средства достављати нови Захтев за пуштање средства уз доказ да је Корисник претходну траншу уплатио добављачу, начин транспорта, рок важења понуде (средства кредита не могу бити пуштена на основу понуде/профактуре чији је рок важења истекао, изузев уколико постоји изјава добављача да је достављена профактура и даље важећа), рок испоруке опреме, податак о томе ко ће извршити инсталацију опреме и обуку за рад на истој. Профактура мора да садржи назив купца, као и добављача и њихову адресу, матични број, ПИБ, бр.текућег рачуна. Уколико се набављају половне машине и опрема, могуће је доставити и купопродајни уговор у коме су ови подаци наведени. За куповину увозне опреме/возила/компјутерске опреме је потребан и оверен превод понуде/профактуре и означена валута у којој се врши плаћање. Након увоза опреме доставити: ЈЦИ, фактуру, царински рачун и доказ о плаћању осталих трошкова;
· За куповину возила и других транспортних средстава, важећа понуда/профактура мора да садржи тачан назив возила, марку, тип, годину производње, начин плаћања, рок и начин испоруке, назив купца и добављача са њиховим адресама,  као и ПИБ, матични број и текући рачун добављача. Када се купује половно возило поред наведених елемената, понуда/профактура/уговор мора да садржи број шасије, број мотора и број саобраћајне дозволе са фотокопијом у прилогу;
2. За извођење радова на текућем одржавању и/или адаптацији: 
· понуде/профактуре/уговор са извођачем радова са спецификацијом радова (опис радова, јединица мере и цена) 
3. За куповину софтверске лиценце:

· понуде/профактуре, издате од добављача који је овлашћени дистрибутер или власник лиценце за софтвер која је предмет финансирања, на којој мора бити назначен тачан назив софтверске лиценце, намена, начин плаћања, период важења лиценце, рок важења понуде/профактуре и рок испоруке. Профактура мора да садржи назив добављача, адресу, матични број, ПИБ, бр. текућег рачуна;

Опште одредбе: 

· За свако пуштање средстава је потребно доставити захтев за пуштање средстава и спецификацију улагања. Понуде/профаткуре/уговори који се достављaју уз захтев морају да буду важеће на дан пуштања средстава.

· Прво се уплаћују средства за набавку машина/опреме/рачунарске опреме/софтверске лиценце/ возила и/или текуће одржавање и/или адаптацију простора, након чега привредни субјект може поднети захтев за исплату средстава за оперативне трошкове, уз достављања доказа о извршеном преносу претходно одобрених  средстава добављачима. 
· У случају да привредни субјекти користе сопствена средства уместо кредитних или да је износ на профактури/уговору већи од износа одобрених средстава, дужни су да најпре уплате сопствена средства у одговарајућем износу добављачима и доставе доказе Фонду (изводе са рачуна где је назначена уплата ка добављачу).
· Средства ће се уплаћивати пропорционално, по свакој профактури/уговору у складу са одобреним средствима кредит/ бесповратна  средства/ сопствена средства.
· Средства кредита ће бити уплаћена испоручиоцу/понуђачу/продавцу на основу уговора о асигнацији или на рачун корисника кредита.
· Изузетно у оправданим ситуацијама, на начин дефинисам Програмом и упутством, може се извршити измена и добављача и опреме који су наведени у профактури и пословном плану (клијент мора доставити писмено обавештење од добављача да није у могућности да испоручи опрему), а најкасније пре пуштања средстава.
· Уколико се за правдање утрошка средстава доставе рачуни других добављача, исти се не могу прихватити за правдање и сматраће се да одобрена средства нису оправдана. 
